شەفەق نیوز/ وەزارت تەندروسی لە حکومەت هەرێم کوردستان، ئمڕوو
چوارشەممە، راگەیان تۆمارکردن ٢١ مردن لەوەر ڤایڕۆس کۆڕۆنا، و تووشهاتن نزیکەی دوو
هەزار کەس لە ماوەی ٢٤ ساعەت گوزەیشتە، وەرانەوەر ٢٤٤٠ خاسەوبوین لە پەتاگە.
وەزارەتەگە لەبەیانامەیگ رەسیە ئاژانس شەفەق نیوز وت: لە
ماوەی ٢٤ ساعەت گوزەیشتە ١٢٨٧٦ تاقیکردنەوە ئەنجام دریاگە لە ناویان ١٩٢١ تووشهاتن
نوو ئاشکرا کریا.
بەیاننامەگە وتیش: ٢٤٤٠ تووشهاتگ لە ڤایرۆسەگە خاسەو بوین،
و ٢١ بیمار لەوەر پەتاگە مردن.
بەیاننامەگە وتیش؛ بڕ گشتی ئەو کەسەیلە ک لە وەخت بڵاوبوین
ڤایرۆسەگە لە هەرێم کوردستان کەرەنتین کریانە رەسیە ٢١٨٧١ کەس، گشتیان لە خەسەخانە
دراتن، و گشت تاقیکردنەوەیلەی وەزارەتەگە لە خود ماوەگە رەسیە ٢٧٨٣٨٩١ ، لەناویان
٢٨٤٦٥٠ تووشهاتن ئاشکرا گریاگە، لەلیان ٢٣٧٠٦١ خاسەو بوینە، و ٤٢٣٠٦ بیمار لە ژیر چەودیری
وورد مەنیە، و ٥٢٨٣ مردنە.
